**Szombathely Megyei Jogú Város Idősügyi Tanácsának**

**Szervezeti és Működési Szabályzata**

**I.**

**Általános rendelkezések**

Szombathely Megyei Jogú Város Önkormányzata az idősek életkörülményeinek javításáért viselt felelősségtől vezérelve, a nyugdíjas szervezetek kezdeményezésére konzultatív, véleményező, javaslattevő testületként Szombathely Megyei Jogú Város Idősügyi Tanácsát hozza létre.

1. A szervezet megnevezése: Szombathely Megyei Jogú Város Idősügyi Tanácsa (továbbiakban: Idősügyi Tanács)

2. Székhelye, címe, telefonszáma: 9700 Szombathely, Kossuth u.1-3.

94/520-152

3. Működési területe: Szombathely Megyei Jogú Város közigazgatási területe

4. Az Idősügyi Tanács érdekegyeztető és érdekérvényesítő konzultatív szervezet. Önálló gazdálkodást nem folytat, nem jogi személy.

**II.**

**Az Idősügyi Tanács feladatai**

1. Az Idősügyi Tanács általános feladatai:

a./ A szombathelyi idősek érdekeinek képviselete, védelme.

b./ A generációk közötti kapcsolat, szolidaritás erősítése.

c./ Információáramlás biztosítása, közvetítése.

d./ Művelődési, képzési lehetőségek összehangolása.

e./ Együttműködés kialakítása az idősekkel foglalkozók között.

f./ Évente a Tanács munkájáról jelentést készít a ~~közgyűlés~~  *közgyűlés szociális ügyekkel foglalkozó bizottsága* felé.

2. Az Idősügyi Tanács részletes feladatai:

a./ Szombathelyen élő időskorúak, elsősorban a nyugdíjasok és Szombathely Megyei Jogú Város Önkormányzata közötti folyamatos együttműködés megvalósítása;

b./ Az idős emberek számára az életkörülményeiket érintő intézkedésekkel összefüggő konzultációs, javaslattételi lehetőség biztosítása;

c./ Az időskorúak körét érintő közérdekű kérdések, érdekvédelmi jellegű gondok ismertetése,megvitatása, szükség esetén intézkedés kezdeményezése;

d./ Tájékoztatás a nyugdíjas szervezetek belső életéről, mozgalmi eredményeiről, jelentős eseményeiről;

e./ Állásfoglalás/ok/ kialakításával, javaslat/ok/ tételével részvétel Szombathely Megyei Jogú Város Közgyűlése időskorúak életminőségét és életkörülményeit közvetlenül érintő döntéseinek előkészítésében;

f./ Konzultáció kezdeményezése az időskorúak életminőségét és életkörülményeit érintő jogszabályok, döntések végrehajtásának tapasztalatairól;

g./ Szombathely Megyei Jogú Város Önkormányzata által alkotott, időskorúakat érintő rendeletek, rendelettervezetek véleményezése, illetve a rendeletekhez, rendelettervezetekhez javaslatok készítése;

h./ Közreműködés az Idősek Világnapjával összefüggő önkormányzati feladatok ellátásában, illetve más, időseket is érintő rendezvények, programok megszervezésében.

**III.**

**Az Idősügyi Tanács Működése**

1.Az Idősügyi Tanács tagjainak száma: ~~10~~  *9* fő. Az elnöki tisztséget a mindenkori polgármester tölti be.

Az elnök feladatai:

a./ Az Idősügyi Tanács működésének meghatározásában kezdeményező szerepet tölt be.

b./ Irányítja és egyben képviseli az Idősügyi Tanácsot.

c./ Szervezetekkel és intézményekkel – a Tanács érdekeivel összhangban – kapcsolato/ka/t kezdeményez és tart.

d./ Részt vesz az éves munkatervek kidolgozásában, ellenőrzi annak végrehajtását.

e./ Részt vesz a munkatervi feladatok végrehajtásában.

f./ A munkaterv végrehajtásáról és a Tanács éves tevékenységéről beszámol.

g./ Összehívja és vezeti az Idősügyi Tanács üléseit.

2. Alelnöke a ~~Szociális és Foglalkoztatási Bizottság~~ a *szociális ügyekkel foglalkozó bizottság* mindenkori elnöke.

Az alelnök feladatai:

a./ Részt vesz a Szervezeti és Működési Szabályzat és a Munkaterv elkészítésében.

b./ Részt vesz a Munkatervben megfogalmazottak végrehajtásában.

c./ Az elnök távollétében képviseli az Idősügyi Tanácsot.

d./ Kapcsolatot tart a médiával, koordinálja a lakosság tájékoztatását.

3. Titkára a Tanács tagjai közül kerül megválasztásra.

A titkár feladatai:

a./ Ellátja az Idősügyi Tanács munkájával összefüggő adminisztratív és szervezési feladatokat.

b./ Koordinálja az Idősügyi Tanács tevékenységének éves működését és a munkatervi feladatok elvégzését.

c./ Részt vesz a Szervezeti és Működési Szabályzat és a munkaterv elkészítésében.

d./ Részt vesz a munkatervben megfogalmazottak végrehajtásában.

4. Az Idősügyi Tanács tagjait a polgármester kéri fel az alábbi szervezetek javaslata alapján:

- ~~Szociális és Foglalkoztatási Bizottság~~ *szociális ügyekkel foglalkozó bizottság* mindenkori tagja ~~1 fő~~ *2 fő*

- Egészségügyi és Szakmai Bizottság mindenkori tagja 1 fő

- ~~Oktatási Bizottság mindenkori tagja 1 fő~~

~~- Vas megye és Szombathely Megyei Jogú Város Nyugdíjas~~

~~Közössége Érdekvédelmi Szövetségének képviselői~~ Vas megye és Szombathely Megyei Jogú Város Nyugdíjas Szövetsége, Képviselete 2 fő

- ~~Szombathely MJV Polgári Szövetség Nyugdíjas Tagozata~~

~~Vas Megyei tanácsa képviselője 1 fő~~

* ~~Szociális Szolgáltató Központ képviselője~~ Pálos Károly Szociális Szolgáltató Központ és Gyermekjóléti Szolgálat 1 fő
* Szombathely MJV Idősek Klubjainak képviselője 1 fő

5. Az Idősügyi Tanácsba delegált tagok megbízatása 5 évre szól.

6. A delegált tagok írásbeli nyilatkozatot tesznek a tagság elfogadásáról.

7. A delegált tagok megbízatása megszűnik:

a./ a megbízatási idő elteltével,

b./ a tag lemondásával,

c./ a tag halálával,

d./ a tag visszahívásával,

e./ a tagságra jogosító tisztség megszűnésével

f./ a delegáló szervezet jogutód nélküli megszűnésével

8. Amennyiben a delegált tag megbízatása a 7. a-d./ pontban foglalt ok miatt szűnik meg, a megszűnés időpontját megelőző legkésőbb 30 nappal Szombathely Megyei Jogú Város polgármesterének döntenie kell a delegált tag újraválasztásáról vagy a Tanács új tagjának megválasztásáról. Egyéb esetekben a tagság megszűnését követő első ülésen kell a polgármesternek a Tanács új tagjának megválasztásáról gondoskodni.

**V.**

**Ügyrend**

1. Az Idősügyi tanács évente legalább két alkalommal, illetve szükség szerinti gyakorisággal ülésezik.

a./ Az üléseket az elnök / a polgármester/ hívja össze és vezeti. Távollétében vagy akadályoztatása esetén az alelnök helyettesíti.

- Az ülés időpontjáról szóló értesítést – a napirendi pontok feltüntetésével – lehetőség szerint az ülés előtt legalább 8 nappal ki kell küldeni.

- Az egyes napirendi pontok tárgyalásához az elnök a tagok javaslatára szakértő/ke/t hívhat, aki/k/ tanácskozási joggal vehet/nek/ részt az ülésen.

b./ Az alelnököt / a ~~Szociális és Foglalkoztatási Bizottság~~ *szociális ügyekkel foglalkozó bizottság* elnökét/ távollétében vagy akadályoztatása esetén az általa esetenként kijelölt ~~Szociális és Foglalkoztatási Bizottsági~~ szociális ügyekkel foglalkozó bizottság tagja helyettesíti.

2. Az elnök köteles összehívni az Idősügyi Tanácsot a tagok legalább egyharmadának írásbeli kérelme alapján.

3. Az Idősügyi Tanács ülésére tanácskozási joggal meg kell hívni:

- az ~~Egészségügyi, Szociális és Családvédelmi Osztály~~ Egészségügyi és Közszolgálati Osztály vezetőjét/ helyettesét

~~- az Oktatási, Kulturális és Sport Osztály vezetőjét/helyettesét~~

- a Közgazdasági Osztály vezetőjét/ helyettesét

- Szombathely Város területén idősellátást végző egyházi szervezetek képviselőjét.

4. Az Idősügyi Tanács határozatképes, ha tagjainak több mint fele jelen van. Határozatképtelenség esetén az ülést változatlan napirenddel, 8 napon belüli időpontra újra össze kell hívni. A határozatképtelenség miatt megismételt ülésen a Tanács a jelenlevők számától függetlenül határozatképes.

5. Az Idősügyi Tanács javaslatait, állásfoglalását, véleményét egyszerű szótöbbséggel alakítja ki. Szavazategyenlőség kialakulása esetén az elnök szavazata dönt.

6. Az Idősügyi Tanács üléséről 15 (tizenöt) napon belül jegyzőkönyv készül. A jegyzőkönyvet a levezető elnök és a jegyzőkönyvvezető írja alá. A jegyzőkönyv vezetéséről a Tanács titkára gondoskodik.

7. Az Idősügyi Tanács éves munkatervet készít, melyet a Tanács elnöke terjeszt elő.

**VI.**

**Vegyes rendelkezések**

1. Az Idősügyi Tanács önálló költségvetéssel nem rendelkezik, a működésével összefüggő dologi kiadások Szombathely Megyei Jogú Város Önkormányzatát terhelik.

2. Az Idősügyi Tanács működésének ügyviteli feladatait hivatalon belül az ~~Egészségügyi, Szociális és Családvédelmi Osztály~~ *Egészségügyi és Közszolgálati Osztály* koordinálja az *Egészségügyi, Kulturális és Koordinációs Iroda* közreműködésével.

3. A jegyzőkönyv határidőben történő elkészítéséért és aláíratásáért az ~~Egészségügyi, Szociális és Családvédelmi Osztály Intézményi Csoportja~~ Egészségügyi, Kulturális ás Koordinációs Iroda felelős.

Ez a Szervezeti és Működési Szabályzat az elfogadása napján lép hatályba.

Szombathely, 2018. ………………. „ ”

**/: Dr. Puskás Tivadar:/**

az Idősügyi Tanács elnöke